32004R0746
L 122/10
JURNALUL OFÍCIAL AL UNIUNII EUROPENE
REGULAMENTUL (CE) NR. 746/2004 AL COMISIEI
din 22 aprilie 2004
de adaptare a anumitor regulamente privind metoda de producție ecologică a anumitor produse agricole și indicarea acesteia pe produsele agricole și alimentare cu ocazia aderării la Uniunea Europeană a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 2 alineatul (3),
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 57 alineatul (2),
întrucât:
(1)
Sunt necesare câteva modificări tehnice la mai multe regulamente ale Comisiei privind metoda de producție ecologică a anumitor produse agricole și indicarea acesteia pe produsele agricole și alimentare în vederea efectuării adaptărilor necesare cu ocazia aderării la Uniunea Europeană a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei (denumite în continuare „noile statele membre”).
(2)
Anexa V partea B la Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1) stabilește modelele de emblemă a Comunității Europene, precum și indicațiile care trebuie menționate pe această emblemă. Anexa V părțile B.2 și B.3 trebuie completate pentru a include versiunile în limbile noilor state membre.
(3)
Anexa la Regulamentul (CEE) nr. 94/92 al Comisiei din 14 ianuarie 1992 de stabilire a normelor de aplicare a regimurilor pentru importurile din țări terțe prevăzute de Regulamentul (CEE) nr. 2092/91 privind metoda de producție agricolă ecologică și indicarea acesteia pe produsele agricole și alimentare (2) stabilește lista cu țările terțe prevăzute la articolul 11 alineatul (1) litera (a) din Regulamentul (CEE) nr. 2092/91. Trimiterile din anexă la Republica Cehă și la Ungaria trebuie eliminate.
(4)
În conformitate cu articolul 7 al doilea paragraf din Regulamentul (CE) nr. 1788/2001 al Comisiei din 7 septembrie 2001 de stabilire a normelor de aplicare a dispozițiilor privind certificatul de control pentru importurile din țări terțe, în temeiul articolului 11 din Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare (3), statele membre trebuie, până la 1 aprilie 2002, să se informeze reciproc și să informeze Comisia cu privire la măsurile pe care le-au luat pentru aplicarea sistemului de certificate, în special în ceea ce privește autoritățile competente. Data menționată trebuie adaptată în ceea ce privește noile state membre, ținând seama de necesitatea de a asigura ca informațiile privind organismele competente din noile state membre să fie disponibile în întreaga Comunitate la data aderării.
(5)
În conformitate cu articolul 2 din Regulamentul (CE) nr. 473/2002 al Comisiei din 15 martie 2002 de modificare a anexelor I, II și VI la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare și de stabilire a normelor privind transmiterea informațiilor referitoare la utilizarea compușilor cuprului (4), statele membre care aplică derogarea prevăzută pentru nivelurile maxime de compuși ai cuprului trebuie, până la 30 iunie 2002, să informeze Comisia și celelalte state membre cu privire la măsurile luate pentru aplicarea derogării și, până la 31 decembrie 2004, să prezinte un raport privind punerea în aplicare și rezultatele acestor măsuri. Datele menționate trebuie adaptate pentru a ține seama de noile state membre astfel încât să li se asigure timp suficient pentru furnizarea informațiilor cerute.
(6)
Articolul 6 din Regulamentul (CE) nr. 223/2003 al Comisiei din 5 februarie 2003 privind cerințele de etichetare legate de metoda de producție ecologică pentru furaje, furaje combinate și materii prime pentru furaje și de modificare a Regulamentului (CEE) nr. 2092/91 al Consiliului (5) stabilește condițiile în care mărcile comerciale care poartă o indicație cu privire la metoda de producție ecologică pot fi folosite în continuare pentru o perioadă de tranziție la etichetarea și promovarea produselor pentru furaje care nu sunt conforme cu regulamentul menționat. În conformitate cu aceste condiții, înregistrarea mărcii comerciale ar fi trebuit solicitată înainte de 24 august 1999. Data menționată trebuie adaptată pentru a ține seama de noile state membre.
(7)
Regulamentele (CEE) nr. 2092/91, (CEE) nr. 94/92, (CE) nr. 1788/2001, (CE) nr. 473/2002 și (CE) nr. 223/2003 trebuie modificate în consecință,
ADOPTĂ PREZENTUL REGULAMENT:
Articolul 1
În anexa V la Regulamentul (CEE) nr. 2092/91, partea B se modifică după cum urmează:
1.
Partea B.2 se înlocuiește cu următoarele:
B.2 Modele
2.
Partea B.3.1. se înlocuiește cu următorul text:
„B.3.1 Indicații unice:
ES
:
AGRICULTURA ECOLÓGICA
CS
:
EKOLOGICKÉ ZEMĚDĚLSTVÍ
DA
:
ØKOLOGISK JORDBRUG
DE
:
BIOLOGISCHE LANDWIRTSCHAFT OR ÖKOLOGISCHER LANDBAU
ET
:
MAHEPÕLLUMAJANDUS VÕI ÖKOLOOGILINE PÕLLUMAJANDUS
EL
:
ΒΙΟΛΟΓΙΚΗ ΓΕΩΡΓΙΑ
EN
:
ORGANIC FARMING
FR
:
AGRICULTURE BIOLOGIQUE
HU
:
ÖKOLÓGIAI GAZDÁLKODÁS
IT
:
AGRICOLTURA BIOLOGICA
LT
:
EKOLOGINIS ŽEMĖS ŪKIS
LV
:
BIOLOĢISKĀ LAUKSAIMNIECĪBA
MT
:
AGRIKULTURA ORGANIKA
NL
:
BIOLOGISCHE LANDBOUW
PL
:
ROLNICTWO EKOLOGICZNE
PT
:
AGRICULTURA BIOLÓGICA
SK
:
EKOLOGICKÉ POĽNOHOSPODÁRSTVO
SL
:
EKOLOŠKO KMETIJSTVO
FI
:
LUONNONMUKAINEN MAATALOUSTUOTANTO
SV
:
EKOLOGISKT JORDBRUK”
Articolul 2
În anexa la Regulamentul (CEE) nr. 94/1992, rubricile privind Republica Cehă și Ungaria se elimină.
Articolul 3
La articolul 7 din Regulamentul (CEE) nr. 1788/2001, se adaugă următorul paragraf:
„În cazul Republicii Cehe, Ciprului, Estoniei, Ungariei, Letoniei, Lituaniei, Maltei, Poloniei, Sloveniei și Slovaciei, data până la care pot fi furnizate informațiile prevăzute la al doilea paragraf este 1 mai 2004.”
Articolul 4
La articolul 2 din Regulamentul (CE) nr. 473/2002, următorul paragraf se adaugă după primul paragraf:
„În cazul Republicii Cehe, Ciprului, Estoniei, Ungariei, Letoniei, Lituaniei, Maltei, Poloniei, Sloveniei și Slovaciei, data prevăzută la prima liniuță din primul paragraf este 1 august 2004, iar data prevăzută la a doua liniuță din primul paragraf este 31 decembrie 2005.”
Articolul 5
La articolul 6 din Regulamentul (CE) nr. 223/2003, se adaugă următorul paragraf:
„În cazul Republicii Cehe, Ciprului, Estoniei, Ungariei, Letoniei, Lituaniei, Maltei, Poloniei, Sloveniei și Slovaciei, data limită de depunere a cererii prevăzute la primul paragraf litera (a) este 1 mai 2004.”
Articolul 6
Prezentul regulament intră în vigoare sub rezerva și la data intrării în vigoare a Tratatului de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 aprilie 2004.